Што да Беларуска-італьянскага адукацыйнага цэнтра, то мы вызначылі наступныя напрамкі яго дзейнасці. Першы – вывучэнне рускай мовы як замежнай з выдачай адпаведнага сертыфіката міжнароднага ўзору; арганізацыя тэсціравання з вызначэннем узроўню ведаў. Другі – вывучэнне беларускімі студэнтамі, выкладчыкамі і школьнікамі італьянскай мовы. Трэці – сумесная работа ў рамках праекта “Запрошаны прафесар”. Увогуле, магчымасці Беларуска-італьянскага адукацыйнага цэнтра, на мой погляд, бязмежныя. І ў плане дадатковай адукацыі дарослых, і для арганізацыі міжнародных стажыровак, і ў рамках ажыццяўлення абмену выкладчыкамі і студэнтамі.